### 9.      Beslutning vedrørende trafiksikkerhedsprojekt på [adresse]

**Åbent**

Sagsnr.: 326-2015-58446       J.nr.: 05.23.00           Dokumentnr.:
326-2017-237962

**Sagstype**

Orientering.

**Resume og sagens baggrund**

På Teknik- og Miljøudvalgsmødet den 5. november 2015 besluttede
Teknik- og Miljøudvalget i forbindelse med prioritering af en række
trafiksikkerhedsprojekter, at det fremsatte forslag til forbedring af trafiksikkerheden
på [adresse] 2 skulle undersøges nærmere. Projektet omhandler et forslag om
at fælde tre træer, der er plantet i et cirka 1 meter bredt fortov. Anvendelse
af fortovet er begrænset på grund af træernes placering midt i det smalle
fortov.

Der er nu foretaget en fornyet vurdering og undersøgelse af
forholdene på [adresse] 2.

**Indstillinger**

Chefen for vej, Ejendom og Affald indstiller, at

1. de tre træer på
fortovet ved [adresse] 2 fældes,

2. og at fortovet
retableres med fortovssten.

**Behandling**

Teknik - og Miljøudvalget.

**Sagsfremstilling**

I forbindelse med prioriteringen af en række trafiksikkerhedsprojekter
i november 2015, behandlede Teknik- og Miljøudvalget blandt andet et forslag om
at fjerne tre træer i fortovet ved [adresse]. Udvalget ønskede, at forslaget
skulle undersøges nærmere, og administrationen har på den baggrund vurderet
forslag et på ny.

Det vurderes generelt, at det er uhensigtsmæssigt for trafiksikkerheden
at plante træer i et smalt fortovsareal. På det konkrete sted er fortovet kun
op til 1 meter bredt, og passage forbi træerne er vanskelig. Det betyder, at fodgængere
ofte trækker ud på kørebanen ved passage af træerne. Det vurderes, at fodgængertrafik
med barnevogne, rollatorer og færdsel i kørestol ikke kan finde sted på det
smalle fortov forbi de tre træer.

De tre træer er forsynet med jernstøttestativ, hvilket
yderligere optager plads fra det meget smalle fortov.

Administrationen anbefaler, at de tre træer fældes, da de
ikke kan genplantes.

Projektet er i 2014 estimeret til at koste i alt 32.000,00
kr. inklusiv retablering af fortovsareal.

**Økonomiske konsekvenser**

Ingen økonomiske konsekvenser. Omkostningerne afholdes af
tidligere frigivet anlægsbevilling i 2015.